SIĠRA TAL-HAWĦ Ta' P. P. THEUMA Ġurnata fost l-oħrajn fix-xahar ta' Ġunju Ħriġt ħarġa u mort sal-ġnien fil-għodu kmieni Li qed f'xaqliba mżerżqa għal xatt il-baħar Ġo raħal jarmi l-ilma, kollu swieni. Ix-xemx kemm kemm bdiet tfiġġ minn xfar il-baħar, Is-sħab imnaqqax b'għadd ta' frak imdieheb, in-nida fosos fosos fuq il-weraq Maż-żiffa jiddi, jilma u jitbiegħed. Oh x'dehra ħelwa li thennilek qalbeki 'Hekk kif kont qiegħed b'siġar sbieħ imdawwar, Kien hemm il-prun, għajnbaqar, bambinella, imħallta ma' kull frott li Alla sawwar. 'Ma l-isbaħ fost is-siġar tal-ġnien kollu Il-ħawħa kienet tfuħ fix-xemx għodwijal Ma nafx lil x'hiex inxebbah dak is-seħer, Dik il-ħlewwa, wil-fwieħa saħħarija. Stħajjiltha għarusa mżejna, fl-aqwa tagħha, Xebba fuq tagħha mit-tfajliet Maltija Sejra tiltaqa' ma' l-għarus ta' qalbha B'għajnejha sbieħ, ħaddejha bellusija.